作者:楊景賢
標題:馬丹陽度脫劉行首・煞尾
內容:你不肯頂簪冠，披鶴氅，閒遙遙，穩拍拍，蓬萊方丈把玄機曉；則要你穿背子，戴冠梳，急煎煎，鬧炒炒，柳陌花街將罪業招。跟著我騎白鶴，上青霄，跨青鸞，遠市朝，引仙童，採藥苗，伴仙翁，縱酒瓢。奉吾師法令，教下人間度豔嬌。不回頭不忖度，二十年都忘了。我著你做神仙倒撒拗，空著我駕一片祥雲下蓬島。(下)。